הדיוויזיה הפלסטינית של משמרות המהפכה

הדיוויזיה הפלסטינית היא הקורפוס השמיני של כוח קודס. היא הוקמה על ידי המפקד הראשון של כוח קודס, אחמד וחידי. נוהלה על ידי סעיד איזאדי, עד שנהרג במבצע עם כלביא.

 היסטוריה 
הדיוויזיה הפלסטינית הייתה הקורפוס הראשון בתוך כוח קודס שהתחילו בהקמתו. ב-1988 חלק מהתשתיות שלו הוקמו וב-1990 הדיוויזיה הוקמה תחת אחמד וחידי.

במהלך השנים שקדמו למתקפת ה-7 באוקטובר 2023, התקיימו פגישות ותיאומים בין בכירי חמאס לבין גורמים במשמרות המהפכה האסלאמית של איראן בהכנה לפלישה שבסוף הובילה לטבח שבעה באוקטובר.

 מלחמת חרבות ברזל 
במהלך מלחמת חרבות ברזל במקביל ללחימה ביהודה ושומרון, כוחות הביטחון הישראליים התמודדו עם ניסיונות הברחה של אמצעי לחימה איראניים דרך ירדן וגבול סיני. מודיעין ישראלי חשף כי איראן, באמצעות כוח קודס של משמרות המהפכה, ניסתה להעביר טילים, חומרי נפץ, ורחפנים מתקדמים למיליציות ביהודה ושומרון. הפעילות האיראנית נועדה להגביר את עוצמת הטרור ביהודה ושומרון וליצור חזית נוספת מול ישראל. בתגובה, ישראל ביצעה מספר תקיפות אוויריות חשאיות על מחסני נשק איראניים בסוריה ובלבנון.

ב-25 במרץ 2025 ישראל סיכלה הברחה של אמל"ח ועצרה מחבלים שנשכרו על ידי הקורפוס.

ב-31 במרץ בפעילות משותפת של המוסד, צה"ל והשב"כ, חיל האוויר הישראלי תקף בביירות והרג את המחבל חסן עלי מחמוד בדיר, בכיר חזבאללה שהיה פעיל בדיוויזיה הפלסטינית והיה אחראי על הכוונת פיגועים של שלוחת חמאס בלבנון. ביחד איתו נהרגו בנו ושני לבנונים נוספים.

ב-21 ביוני 2025, במסגרת מבצע עם כלביא, חיל האוויר הישראלי חיסל את מפקד היחידה סעיד איזאדי בסיכול ממוקד במקום מחבואו במתחם מגורים בעיר קום.

 בסיסים 

 בסיס הר אזן – סוריה 
בשנת 2015, לאחר שהעיר חלב נכבשה מחדש על ידי משטר אסד, הוקם בסיס של כוח קודס בהר אזן, ששימש מספר קורפוסים, כולל הדיוויזיה הפלסטינית. הבסיס נכבש בנובמבר 2024, וכוחותיו סולקו או נלקחו בשבי. הקצין כִּיוּמַ֫רְס פּוּר-האשמי , שהיה אחראי על הבסיס, נהרג ב-28 בנובמבר.

 מפקדים ביחידה 
+תפקידשםזמן פעילותהערותמפקד הדיוויזיהסעיד איזאדי2014 – 2025חוסל בתקיפה ישראלית על מקום מחבואו ב-21 ביוני 2025, במהלך מבצע עם כלביאאחראי הכוונת פיגועים מיהודה ושומרון והברחת אמל"ח מסוריה ליהודה ושומרוןח'ליל אל-מַ֫קְדַחנהרג ב-21 באוגוסט 2024 בתקיפה ישראלית בדרום לבנון.אחראי הכוונת הכסף למיליציות ביהודה ושומרון ומפקד הסניף הלבנוני של גדודי חללי אל-אקצא.מוניר אל-מקדחנפצע ב-30 בספטמבר 2024 בתקיפה ישראלית בעין אל-חילווה בלבנון.מפקד יחידת "אבו ג'יהאד"עלי וַהיב יאסיןאחראי קשר ותיאוםעלי דבאג'הנהרג ב-23 בספטמבר 2024 בתקיפה ישראלית בלבנון.מטפל בנכסים תפעולייםרנדה והבהאחראי גיוסיםמוחמד אל-חאג' מוסאמסייע ליחידה באיתור נכסיםעטיה אבו סמהדאנהמפקד מחלקת הייצור לג'יהאד האסלאמי הפלסטיני ביחידה 340עלי מורשד שיראזיראש תיאום התמיכה בחמאסעבד אל-פתאח אהוואזיאן

 ראו גם 
 הקורפוס השביעי של כוח קודס
 הקורפוס השישי של כוח קודס
 הקורפוס התשיעי של כוח קודס

 הערות שוליים 

2025 03
קטגוריה:איראן: צבא וביטחון
קטגוריה:ארגוני טרור שיעיים
קטגוריה:משמרות המהפכה האסלאמית
קטגוריה:איראן: יחידות מיוחדות